section_heading: Novinarska profesija
paragraph_text: Tijekom novinarske karijere izvješćivao je s dvaju ljetnih olimpijskih igara (Ciudad de México, 1968. i München, 1972.), te s pet zimskih olimpijskih igara (Sapporo, 1972.; Innsbruck, 1976.; Lake Placid, 1980.; Sarajevo, 1984. i Calgary, 1988.). Uz to je izvještavao s brojnih svjetskih i europskih prvenstava u atletici, alpskom skijanju, alpinizmu, hokeju na ledu, stolnom tenisu, tenisu i biciklizmu. Pisao je i o sociologiji sporta te o olimpijskom pokretu. Godine 1994. primio je nagradu za životno djelo Hrvatskog zbora sportskih novinara. Bio je atletičar, atletski sudac i trener, a 1990. voditelj press-službe na Europskom prvenstvu u atletici u Splitu.